טיסה 8633 של סצ'ואן איירליינס

טיסת 8633 של סצ'ואן איירליינס הייתה טיסה מנמל התעופה הבינלאומי צ'ונגצ'ינג ג'יאנגביי לשדה התעופה להאסה גונגר ב-14 במאי 2018, שנאלצה לבצע נחיתת חירום בנמל התעופה הבינלאומי צ'נגדו שואנגליו לאחר שהשמשה הקדמית של תא הטייס ניתקה ממקומה.<ref name="reuters"></ref> המטוס המעורב היה מטוס איירבוס A319-100. האירוע עובד לסרט קולנוע משנת 2019 בשם "הקברניט".

== כלי טיס והצוות ==
טיסה 8633 של סצ'ואן איירליינס הייתה איירבוס A319-100, מספר סידורי 4660, רישום B-6419.<ref></ref> המטוס טס לראשונה ב-11 ביולי 2011 לאחר שיצא מפס הייצור הסופי של איירבוס טיאנג'ין והועבר לחברת התעופה סצ'ואן איירליינס ב-26 באותו החודש.<ref></ref> עד ל-14 במאי 2018, המטוס רשם למעלה מ- שעות טיסה ו- סבבים לפני התקרית.<ref name=":0"></ref> בנוסף לשלושת הטייסים, מטוס הסילון הוביל גם שישה צוותים ו-119 נוסעים.

הטייסים היו: ליו צ'ואנג'יאן (刘传健), ליאנג פנג (梁 鹏) והו רואיצ'ן (徐瑞辰). לפני שליו הצטרף לחברת התעופה סצ'ואן בשנת 2006, הוא עבד כמדריך טיסה במשך עשר שנים במכללת התעופה השנייה של סצ'ואן בחיל האוויר של צבא השחרור העממי.<ref name=":1"></ref>

== התקרית ==
ב-14 במאי 2018 המריאה טיסה 8633 מנמל התעופה הבינלאומי בג'יאנגביי בשעה 6:25 CST (22:25 UTC). כ-40 דקות לאחר ההמראה בזמן שטסה מעל מחוז שיאוג'ין, סצ'ואן בגובה 30,000 רגל (כ- 9,000 מטר), נפרד החלק הקדמי הימני של השמשה הקדמית מהמטוס בלחץ בלתי מבוקר.<ref></ref><ref></ref> כתוצאה מהפירוק הפתאומי, לוח הבקרה נפגע והרעש החיצוני הקשה מאוד והפך את התקשורת לבלתי אפשרית. טייס המשנה הצליח להזהיר את בקרת שדה התעופה הבינלאומי של צ'נגדו שואנגליו על מצבם. הטייסים החליטו להפסיק את הטיסה מערבה לטיבט, ולחזור מזרחה לשדה תעופה פנוי לנחיתת חירום.

פרוק השמשה פער פתח בגוף המטוס וכתוצאה מכך לחץ האוויר במטוס צנח. מעל גובה 3,500 מטר, האוויר דליל ורוב בני האדם אינם יכולים לנשום בגובה כזה בבטחה. המטוס כאמור נמצא אותה עת בגובה כ-9,000 מטר. הנוהל במקרים אלה הוא הנמכה מהירה לגובה המאפשר לנשום. אבל טיסה 8633 נמצאה מעל רמת טיבט, שגובה הממוצע מעל 4,000 מטר, כלומר לא ניתן להנמיך לגובה בטוח (8,000 רגל, כ-3,300 מטר). הטייסים נאלצו להנמיך ככל יכולתם, מבלי שניתן יהיה להנמיך מספיק מצד אחד, ותוך סכנה של התקרבות רבה מדי לקרקע ההררית מצד שני. בנוסף לכל זאת, התחוללה באזור סערה. בדרך כלל מטוסים נמנעים מסערות כאלה בטיסה מעליהן. הפעם, בשל אובדן לחץ האוויר במטוס, המטוס לא יכל להגביה, הטייסים נאלצו להמשיך את הטיסה בגובה נמוך ופרוש הדבר היה לטוס לתוך הסערה, מכיוון שהיה עליהם לשמור על טיסה בגובה הנמוך ככל האפשר ביותר שיכלו לטוס בו בבטחה מבחינת לחץ האויר.<ref name=":1"></ref>

מטוס הסילון ביצע נחיתת חירום בשעה 7:42 CST (23:42 UTC), כ-35 דקות לאחר מכן, בנמל התעופה הבינלאומי של צ'נגדו שואנגליו.<ref></ref> מכיוון שהטיסה התקצרה, נותר במטוס דלק רב והמשקל העודף הקשה על הנחיתה. כתוצאה מכך מרחק העצירה של המטוס התארך עד כמעט קצה המסלול. כמו כן הצמיגים התפוצצו בעת הנחיתה.

הו, הקצין הראשון, אף על פי ששחגר חגורת בטיחות, נשאב חלקית מהמטוס<ref></ref> וסבל מפגיעה קלה בעין ימין ונקע במותן.<ref></ref><ref></ref> אחד הדיילים במטוס, ג'ואו ינאן (周彦雯), סבל גם הוא מפציעה במותניים וקיבל טיפול.<ref name=":2"></ref> בשל תכנון הבידוד של איירבוס A319, הטמפרטורה לא צנחה מיידית בתא הנוסעים, למרות חשיפת תא הטייס לסביבה החיצונית, מה שמנע את התרחשותן של כוויות קור. הקברניט ושני טייסי המשנה נותרו בהכרה ולא חוו אספיקציה או כוויות קור. אף איש צוות או נוסע אחר לא נפצע.<ref name="reuters"></ref>

== חקירה ==
מינהל התעופה האזרחית של סין אומנם פתח בחקירה בשיתוף עם איירבוס וסיצ'ואן איירליינס אך לא פורסמה גרסה רשמית לגורם לכך שהשמשה ניתקה ממקומה. על פי אמנת שיקגו בנושא תקנות נספח 13, איירבוס נמנעת מכל הערה נוספת על התקדמות החקירה.<ref></ref>

== לאחר התקרית ==
אנשי הצוות של טיסת 8633 של סצ'ואן איירליינס זכו לשבחים כגיבורים על ידי התקשורת הציבורית והקברניט, ליו צ'ואנג'יאן, קיבל פרס של 5 מיליון יואן (569,400 ליש"ט).<ref></ref> לא ננקטו צעדים אחרים כתוצאה מהתקרית.

אנשי הצוות והטייסים ממשיכים לעבוד בחברת Sichuan Airlines וחברת התעופה ממשיכה להפעיל את טיסה 3U8633 באותו מסלול.<ref></ref> המטוס B-6419 תוקן והוחזר לשירות ב-18 בינואר 2019.<ref></ref>
== בתרבות הפופולרית ==
התקרית עובדה לסרט "הקברניט", בבימויו של אנדרו לאו. הסרט, שיצא במהלך 70 שנה לרפובליקה העממית של סין בשנת 2019, דורג במקום השני בקופות במהלך החג הלאומי.<ref></ref>
== ראו גם ==
* טיסה 5390 של בריטיש איירווייס
== קישורים חיצוניים ==

* - בערוץ VASAviation
* [https://aviation-safety.net/wikibase/wiki.php?id=211013 תיאור תאונות] ברשת בטיחות תעופה
== הערות שוליים ==

קטגוריה:תקריות ואסונות תעופה ב-2018
קטגוריה:הרפובליקה העממית של סין: תעופה
קטגוריה:תקריות ואסונות תעופה במעורבות מטוסי איירבוס
קטגוריה:אסונות ברפובליקה העממית של סין
קטגוריה:אסיה: תקריות ואסונות תעופה